A dalverseny első éveiben nem vonatkozott semmilyen szabályozás a nyelvhasználatra. 1966-tól az EBU bevezette azt a szabályt, hogy mindegyik dalt az adott ország egyik hivatalos nyelvén kell előadni, vagyis Luxemburg indulóinak francia, luxemburgi, vagy német nyelven. Ezt a szabályt 1973 és 1976 között rövid időre eltörölték, de a luxemburgi tévé ekkor is francia nyelvű dalokkal nevezett.